**Međunarodni dan govorenja poput pirata** ili **Međunarodni dan piratskog govora** (engl. *International Talk Like a Pirate Day*), parodijski praznik koji su 1995. godine pokrenuli John Baur (pseudonim: *Ol' Chumbucket*, engl.: Stara Prijateljska Kanta) i Mark Summers (pseudonim: *Cap'n Slappy*, engl.: Kapetan Ćušnuti) iz Albanyja u Oregonu u SAD-u, proglasivši 19. rujna svake godine danom kada bi svatko na svijetu trebao govoriti poput pirata. Na primjer, obdržavatelj ovog praznika neće pozdravljati prijatelje sa *Zdravo!*, nego s *Ahoj, druže!* Praznik, i njegovo obdržavanje, izvire iz romantizirana pogleda na zlatno doba piratstva. Postao je blagdan za članove Crkve Letećeg Špagetnog Monstruma.

Povijest
--------

*Cap'n Slappy* i *Ol' Chumbucket*, osnivači Dana govorenja poput pirata
Ovaj je dan po Summersu jedini blagdan koji je nastao kao posljedica sportske ozljede. Summers tvrdi da je tijekom reketbolske igre između Baura i njega jedan od njih reagirao na bol urlikom *Aaarrr!*, i ideja je bila rođena. Ova se igra zbila 6. lipnja 1995. no iz poštovanja prema sjećanju na Dan D, odabrali su rođendan Summersove bivše supruge jer su tako mogli datum lako zapamtiti.

Premda u početku interna šala između dvojice prijatelja, blagdan je zadobio pozornost kada su John Baur i Mark Summers pismo o svojem izmišljenu blagdanu poslali američkom sindikatskom humornom kolumnistu Daveu Barryju 2002. Barryju se ideja svidjela i promovirao je dan. Rastuća medijska pokrivenost blagdana nakon Barryjeve kolumne osigurala je ovom događanju da se danas međunarodno slavi, a Baur i Summers danas prodaju knjige i majice kratkih rukava povezane s ovom temom. Dio uspjeha za međunarodno širenje blagdana pripisan je nerestrikciji ideje ili žiga, što je za učinak imalo otvorenje blagdana kreativnosti i "virusnom" rastu.

Baur i Summers stekli su novu slavu u premijernoj epizodi nove sezone ABC-ova *Mijenjam ženu*, prvi put emitirane 18. rujna 2006. Glumili su u ulozi "obitelji piratâ" zajedno s Baurovom ženom Tori. Baur se također pojavio 26. lipnja 2008. u epizodi *Izazova* u kojoj je predstavljen kao "pisac i pirat iz Albanyja u Oregonu".

Udruga piratâ s drvenim nogama, papigama i kartama s blagom, populariziranih u romanu *Otok s blagom* (1883.) Roberta Louisa Stevensona, imala je značajan utjecaj na parodijsku piratsku kulturu. Dan govorenja poput pirata slavi se sa skrivenim uskrsnim jajima prisutnima u mnogim igrama i na mrežnim mjestima, pri čemu je Facebook predstavio piratski prevedenu verziju svojeg mrežnog mjesta na Dan govorenja poput pirata 2008. a nakladnik O'Reilly snizio cijene knjiga o programskom jeziku R radi proslave ovog dana. *Minecraft* također sadrži ovaj jezik od 5. siječnja 2012.

Lingvistička pozadina
---------------------

Glumac Robert Newton, koji se specijalizirao u portretiranju pirata, posebice Dugog Johna Silvera u Disneyjevu filmu *Otok s blagom* iz 1950. i australskom filmu *Dugi John Silver* iz 1954. te naslovnog lika u filmu *Pirat Crnobradi* iz 1952. opisuje se kao "svetac zaštitnik" Dana govorenja poput pirata. Newton je rođen u Dorsetu, a obrazovan u Cornwallu, i upravo je njegov materinski vestkantrijski dijalekt, koji je rabio pri portretiranju Dugog Johna Silvera i Crnobradog, onaj za koji neki tvrde da je izvor standardnog "piratskog naglaska". Poslije je to u 1950-ima i 1960-ima parodirao britanski komičar Tony Hancock.

Arhetipski piratski roktež *Arrr!* (alternativno *Rrrr!* ili *Yarrr!*) prvi se put u fikciji pojavio 1934. godine u filmu *Otok s blagom* u kojem je glumio Lionel Barrymore, a rabio ga je i lik u romanu Jeffreyja Farnola *Adam Penfeather, bukanir* iz 1940. No populariziran je bio i naširoko upamćen tek kad ga je Robert Newton uporabio u Disneyjevu filmskom klasiku *Otok s blagom* iz 1950. Spekulira se da je rotično *rrr*, distinktivan element govora West Countryja u Engleskoj, mogao imati velik utjecaj na opći britanski pomorski govor. To se može vidjeti u Gilbertovoj i Sullivanovoj opereti *Pirati iz Penzancea*, koja je smještena u Cornwallu; iako se u djelu nije (originalno) rabila fraza *arrr*, pirati su rabili riječi s mnogo rrr-ova kao što su *hurrah* (engl.: hura) i *pour the pirate sherry* (engl.: naroljaj piratski šeri).

Službeno priznanje
------------------

* Američke države Michigan i Kalifornija službeno su priznale ovu svečanost.
* Krispy Kreme daruje besplatne američke krafne ljudima koji 19. rujna govore i/ili su odjeveni poput pirata. Long John Silver's ima sličnu promociju.

Izvori
------

1. 1 2 3  originalno mrežno mjesto Dana govorenja poput pirata, autori: John Baur i Mark Summers.
2. ↑  Henderson, Bobby. *The Gospel of the Flying Spaghetti Monster*. 2006. ISBN 0-8129-7656-8, str. 124.
3. ↑  *The KBIM Pat & Brian Show*. Beyond Investigation Magazine. KBIM Webcast, Orange, California. 19. rujna 2007. 40 minutes in.  „Archive copy". Arhivirano iz originala na datum 2012-10-30. Pristupljeno 2015-04-01.
4. 1 2  Dave Barry, "Arrrrr! Talk like a pirate—or prepare to be 'boarded'". 8. rujna 2002.
5. ↑  Interview with the Founders Arhivirano 2008-09-21 na Wayback Machine-u, Andrew Warner, 19. rujna 2008.
6. ↑  J! Archive – Show #5494, aired 2008-06-26
7. ↑  David Cordingly. 1995. *Under the Black Flag: The Romance and Reality of Life Among the Pirates*. ISBN 0-679-42560-8
8. ↑  „12seconds wants everyone to talk like a pirate; more invites for all". VentureBeat. 19. rujna 2008.. Pristupljeno 20. rujna 2012.
9. ↑  Siegler, MG (19. rujna 2009.). „Once Again, Facebook Owns 'Talk Like A Pirate Day' On The Web". *TechCrunch*. Pristupljeno 20. rujna 2012.
10. ↑  „Avast, Ye Mateys! Hoist Yer Colors for Talk Like a Pirate Day!". O'Reilly Media. Pristupljeno 19. rujna 2013.
11. ↑  *Blackbeard, the Pirate (1952)* on IMDB
12. 1 2 3  Bonanos, Christopher (5. lipnja 2007.). „Did Pirates Really Say "Arrrr"? The origin of Hollywood's high-seas slang.". *Slate*. Washington Post Newsweek Interactive Co. Pristupljeno 16. rujna 2007.
13. ↑  „West Country dialects: Information from". Answers.com. Pristupljeno 28. lipnja 2010.
14. ↑  "R!?". Language log, 19. rujna 2005.
15. ↑  libreto Arhivirano 2012-10-02 na Wayback Machine-u iz *The Pirates of Penzance* Arhivirano 2012-08-14 na Wayback Machine-u u Gilbertovi i Sullivanovu arhivu
16. ↑  „Michigan to officially recognize 'Talk Like a Pirate Day'". Fox News Detroit.
17. ↑  „Krispy Kreme's Talk Like a Pirate Day promotion". Arhivirano iz originala na datum 2013-09-07. Pristupljeno 2014-09-10.
18. ↑  „Long John Silver's Talk Like a Pirate Day promotion". Arhivirano iz originala na datum 2013-12-02. Pristupljeno 2014-09-10.

Preporučena litratura
---------------------

* Harland, John. 1984. *Seamanship in the Age of Sail*. Pruža detaljan prikaz jezika pomoraca tijekom doba jedrenjaka. ISBN 0-87021-955-3
* William Clark Russell. 1883. *Sailors' Language*. Rječnik mornarskog jezika iz 19. stoljeća.

Vanjske poveznice
-----------------

***Međunarodni dan govorenja poput pirata*** na Wikimedijinoj ostavi

* originalno mrežno mjesto Dana govorenja poput pirata, autori: John Baur i Mark Summers
* mrežno mjesto Dana govorenja poput pirata, UK
* Hft Talk Like A Pirate Day Resources Arhivirano 2014-09-08 na Wayback Machine-u, UK
* mrežno mjesto Dana govorenja poput pirata Arhivirano 2013-02-04 na Wayback Machine-u, Australija
* mrežno mjesto Dana govorenja poput pirata Arhivirano 2012-03-03 na Wayback Machine-u, Nizozemska
* Getting to Know ... International Talk Like A Pirate Day
* razgovor s osnivačima o počecima praznika Arhivirano 2008-09-21 na Wayback Machine-u
* Google u "piratskom govornom" stilu
* How to Talk Like a Pirate Arhivirano 2013-05-28 na Wayback Machine-u, mrežna stranica s popularnim piratskim frazama, uzrečicama i zvučnim datotekama na engleskom jeziku
* IT Security website in "Talk Like A Pirate" Style[*mrtav link*]